ACONITUM NAPELLUS - Оздравителен хомеопатичен център "Фитолек"
Самакитка е растение от семейство Лютикови. Среща се по планините, на влажни и сенчести места. Името ú произлиза от ACONIS, град в Мала Азия, където расте в изобилие и от NAPUS, ряпа.
Хомеопатични лекарства - ОСНОВНИ ЛЕЧЕБНИ ПОКАЗАНИЯ
1. Силна, внезапно повишаваща се температура, появяваща се често вследствие на силна и внезапна простуда, придружена с тръпки, силно желание за големи количества студена вода, суха и пареща кожа.
Приемът на Aconitum се разрежда при поява на изпотяване.
2. Невралгии, придружени от болезнено чувство за тревожно безпокойство, спазми, мравучкане, обезчувствяване и пареза предимно на нивото на тригеминуса, седалищния нерв и мишничния нерв. Студови невралгии.
3. Вазомоторни смущения, сърдечно-съдови синдроми с проява на неспокойство. Тревожна напрегнатост (предсърдна болка, главоболие, повишено артериално кръвно налягане, ангина пекторис).
Влошаване: при силен студ, към полунощ.
Подобрение: при покой, при изпотяване.